પાલનપુર : અમીરગઢ તાલુકાના મોટાકરઝા ગામમાં દલિત પરિવારે રાત્રે મૃત પશુ ઉપાડવાની ના પાડતા જમી રહેલા પરિવારનાં 8 સભ્યો પર 6 શશ્કોએ હૂમલો કર્યો હતો. એક સગર્ભા મહિલાને પણ હૂમલાખોરોએ પેટ પર લાત મારીને ખાટલા પરથી નીચે પાડી દીધી હતી. અમીર ગઢ પોલીસે આ અંગે મોડી રાત્રે જ આરોપીઓ સામે કાર્યવાહી કરતા તમામની ધરપકડ કરી લીધી છે. ઘટના બાદ બનાસકાંઠા દલિત સમાજમાં આક્રોશનું વાતાવરણ જોવા મળી રહ્યું છે.